### Beslutningstema

Mik Schou, SF har fremsendt dette punkt til dagsordenen.

### Sagsfremstilling

Mik Schou, SF har fremsendt denne tekst:

SF Tønder ønsker, at der bliver foretaget en uvildig undersøgelse af Tønder Kommunes arbejde i forbindelse med tilblivelsen og håndteringen af Lokalplan nr. 159-721og Kommuneplantillæg nr. 124-72 og området,

som den dækker (se kort i bilaget). Tidsramme er fra 1. juni 2021 og frem til nu.

Den uvildige undersøgelse skal foretages af et advokatfirma, der har juridisk viden om behandling af sager i den kommunale forvaltning, som omhandler lokalplaner og byggesager.

Borgere og andre med interesse for [adresse] (område afgrænset på kortet), skal have mulighed for at fremsende spørgsmål og dokumentation for de problemstillinger, der har været under tilblivelsen og håndteringen af sagen.

Når spørgsmål og dokumentation indenfor en given tidsfrist er tilgået advokatfirmaet, laves der en sammenskrivning af disse, som sendes til Tønder Kommune til besvarelse.

Form og indhold i undersøgelsen aftales i Økonomiudvalget.

Ligeledes aftales tidsrum for undersøgelsens varighed.

Fremlægning sker for Økonomiudvalget. Udvalget kan samtidig beslutte, hvordan man ønsker at kommunikere resulatet videre ud til det politiske og administrative niveau og pressen.

### Indstilling Mik Schou, SF indstiller,

|  |  |
| --- | --- |
| at | ovenstående forslag behandles. |

### Beslutning

Forslaget fra SF blev trukket.